L 302/80
SK
Úradný vestník Európskej únie
22.11.2022
Sieť (resp. siete) AAN sa nainštaluje priamo na základnú rovinu.
Skriňa siete (resp. sietí) AMN musí byť spojená so základnou rovinou (ALSE) alebo pripojená k ochrannému uzemneniu (OTS, napr. zemniaca tyč).
Merací port každej siete AAN sa zakončí záťažou 50 Ω.
Ak sa používa nabíjacia stanica, sieť (resp. siete) AAN sa nevyžaduje pre signálové/riadiace porty a/alebo pre porty káblovej siete.
Vedenia miestnej/súkromnej komunikácie medzi vozidlom a nabíjacou stanicou sa pripá­ jajú k pridruženému zariadeniu na strane nabíjacej stanice, aby fungovali v súlade s navrhovanou funkciou.
Ak dochádza k emulácii komunikácie a ak prítomnosť siete AAN znemožňuje správnu komunikáciu, sieť AAN by sa nemala použiť.
2.4.4.
Kabeláž na nabíjanie/miestnu/súkromnú komunikáciu Kabeláž na nabíjanie/miestnu/súkromnú komunikáciu sa položí rovno medzi sieť (resp. siete) AMN/DC-char­ ging-AN/AAN a nabíjaciu zásuvku vozidla a vedie sa kolmo k pozdĺžnej osi vozidla (pozri obrázok 3f a obrá­ zok 3g).
Projektovaná dĺžka kabeláže od strany siete AMN po stranu vozidla je 0,8 (+0,2/–0) m.
V prípade dlhšej kabeláže sa prebytočná časť poskladá do tvaru Z so šírkou menej ako 0,5 m.
Ak to nemožno prakticky uskutočniť vzhľadom na objem alebo tuhosť kabeláže alebo z dôvodu, že skúšanie prebieha v zaria­ dení používateľa, umiestnenie prebytočnej kabeláže sa presne zaznamená v skúšobnom protokole.
Kabeláž na nabíjanie/miestnu/súkromnú komunikáciu na strane vozidla musí visieť kolmo vo vzdialenosti 100 (+200/-0) mm od karosérie vozidla.
Celá kabeláž sa položí na nevodivý materiál s nízkou relatívnou permitivitou (dielektrickou konštantou) (εr ≤ 1,4) vo výške 100 (±25) mm nad základnou rovinou (ALSE) alebo podlahou (OTS).
3.
Referenčný bod
3.1.
Na účely tejto prílohy je referenčným bodom bod, v ktorom sa stanoví intenzita poľa a ktorý je vymedzený takto:
3.2.
Pre vozidlá kategórií M, N, O, T, R a S podľa normy ISO 11451-2.
3.3.
Pre vozidlá kategórie L:
3.3.1.
aspoň 2 m horizontálne od fázového stredu antény alebo aspoň 1 m vertikálne od vyžarujúcich prvkov systému prenosového vedenia (TLS);
3.3.2.
na osi vozidla (rovina pozdĺžnej symetrie);
3.3.3.
vo výške 1,0 ± 0,05 m nad rovinou, na ktorej spočíva vozidlo, alebo 2,0 ± 0,05 m, ak minimálna výška strechy ktoréhokoľvek vozidla v modelovom rade presahuje 3,0 m;
3.3.4.
buď 1,0 ± 0,2 m za vertikálnou osou predného kolesa vozidla (bod C na obrázku 1 doplnku 1 k tejto prílohe) v prípade trojkolesových vozidiel,
alebo 0,2 ± 0,2 m za vertikálnou osou predného kolesa vozidla (bod D na obrázku 2 v doplnku 1 k tejto prílohe) v prípade dvojkolesových vozidiel.